ဇာစ်မြစ်သစ် အီဗန်ဂျယ်လီယွန်

ဇာစ်မြစ်သစ် အီဗန်ဂျယ်လီယွန် သည်  Gainax နှင့် Tatsunoko Production မှ ထုတ်လုပ်သော ဂျပန် အနိမဲ ဇာတ်လမ်းတွဲ ဖြစ်ပြီး Hideaki Anno မှ ရိုက်ကူးထားသည်။၎င်းကို TV Tokyo နှင့် ၎င်း၏ အသင်းအဖွဲ့များမှ အောက်တိုဘာ ၁၉၉၅ မှ မတ် ၁၉၉၆ အထိ တွင် ရုပ်သံထုတ်လွှင့်ခဲ့သည်။ ဇာတ်ကြောင်းကို ကမ္ဘာအနှံ့ကပ်ဆိုးကျရောက်ပြီး ဆယ့်ငါးနှစ်အကြာ အနာဂတ် ခံစစ်ပြင်ထားသော တိုကျို ၃ မြို့တော်တွင် တည်ထားပြီး နာ့ဗ် ဟုဆိုသော  လျှို့ဝှက်ဆန်းကြယ် အဖွဲ့အစည်း ဆီသို့ သူ၏ အဖေ အိကာရိ ဂျန်ဒို မှ လူသစ်စုဆောင်းခံရသော အိကာရိ ရှင်ဂျိ ဆိုသည့် ဆယ်ကျော်သက် ကောင်လေး ကို လိုက်၍ ကြည့်ရှု့ရမည်ဖြစ်သည်။ ရှင်ဂျိသည် စေတမန်ဟုဆိုသော သတ္တဝါများကို အီဗန်ဂျယ်လီယွန်ဟု ခေါ်သည့် ဧရာမ ဇီဝစက်မီချာတစ်ခုကို ထိန်းကျောင်းမောင်းနှင် ရမည်ဖြစ်သည်။

ဇာတ်လမ်းတွဲသည် အီဗန်ဂျယ်လီယွန် မောင်းနှင်သူများနှင့် နာ့ဗ် အဖွဲ့သားများမှ စေတမန်များကို တိုက်ခိုက်ရင်း ၎င်းတို့၏ အတွေ့အကြုံ၊ စိတ်ခံစားမှု၊ နှင့် စိတ်သဘောတို့ကို လေ့လာကြည့်ရှုရမည်ဖြစ်သည်။ သူတို့သည် ဖြစ်ရပ်များ၏ အဆုံးစွန်အကြောင်းတရားနှင့် လူသားလုပ်ရပ် နောက်ကွယ်မှ စေ့ဆော်မှုများကို နားလည်ရန် လိုအပ်လာပါသည်။ ဇာတ်လမ်းတွဲကို မီချာအမျိုးအစားအား ချေဖျက်ဆန်းစစ်မှုဝါဒအဖြစ် ဖော်ညွှန်းထားပြီး ရှင်တိုဘာသာ စကြဝဠာ နှင့်ဂျူးဘာသာ၊ ခရစ်ယာန်ဘာသာ  ရိုးရာတို့မှ သမားရိုးကျနိမိတ်ပုံများကို အသားပေးထားပါသည်။ ဆစ်ဂမန် ဖရွိုက် နှင့် ကားလ်ယွန်း တို့မှ တင်ပြခဲ့သော လူသားအပြုအမူ၏ စိတ်ခွဲခြားစိစစ်ရေးပညာ ဖော်ပြချက်များကို ထင်ထင်ရှားရှား ဖော်ပြထားပါသည်။

ကဏ္ဍ:ဂျပန်ဘာသာစကား ပါဝင်သော ဆောင်းပါးများ